./data/phi0428/phi001/phi0428.phi001.perseus-lat1.xml
Anonymous
Inter has spatium CCCC passuum relinquit, quod satis esse ad explicandas navis videbatur  Post hunc ordinem reliquas navis subsidio distribuit quae quamque earum sequatur et cui subveniat constituit atque imperat  Non dubitanter Alexandrini classem producunt atque instruunt: in fronte collocant XXII, reliquas subsidiarias in secundo ordine constituunt  Magnum praeterea numerum minorum navigiorum et scapharum producunt eum malleolis ignibusque, si quid ipsa multitudo et clamor et flamma nostris terroris adferre possent  Erant inter duas classis vada transitu angusto, (piae pertinent ad regionem Africae—sic enim praedicant, partem esse Alexandreae dimidiam Africae—satisque diu inter ipsos est exspectatum ab utris transeundi fieret initium, propterea quod ei qui intrassent et ad explicandam classem et ad receptum, si durior accidisset casus, impeditiores fore videbantur